《半山亭》
宋代·于石

万叠岚光冷滴衣，清泉白石锁烟扉。
半山落日樵相语，一迳寒松僧独归。
叶堕误惊幽鸟去，林空不碍断云飞。
层崖峭壁疑无路，忽有钟声出翠微。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。